text: Poul Pelle elsker sit job på TV Glad
  01 februar 2018 kl. 12.28
  TV-station med sin helt egen sociale profil har fødselsdag.  
  I dag fylder TV GLAD i Aabenraa ti år. Den begyndte med seks medarbejdere på en adresse i Rødekro. I dag ligger den i Aabenraa centrum og har 30 medarbejdere.
  TV GLAD er en helt særlig tv-station, som ansætter mennesker med handicap. De producerer til mange platforme, bl.a. tv, radio og sociale medier. Organisationen har i dag ca. 300 medarbejdere fordelt på fire afdelinger i Esbjerg, Aabenraa, Ringsted og København, hvor det hele begyndte i 1999.
  Poul Pelle, reporter, TV GLAD, Aabenraa.: "Jeg har et fantastisk job."
  - Jeg har et fantastisk job, siger Poul Pelle. Han er en af de medarbejdere, som har været med siden begyndelsen i Aabenraa. 
  Han er reporter både til sociale medier, radio og tv. Hør i klippet øverst i artiklen, hvad jobbet betyder for ham.
  